Решение на Общия съд от 8 март 2023 г. — Kampete/Съвет
(Дело T-96/22)1
(Обща външна политика и политика на сигурност — Ограничителни мерки с оглед на положението в Демократична република Конго — Замразяване на средства — Ограничения за достъп до територията на държавите членки — Запазване на името на жалбоподателя в списъка на визираните лица — Право на изслушване — Доказателство за обосноваността на вписването и запазването в списъците — Явна грешка в преценката — Продължаване на фактическите и правните обстоятелства, довели до приемането на ограничителните мерки)
Език на производството: френски
Страни
Жалбоподател: Ilunga Kampete (Киншаса, Демократична република Конго) (представители: T. Bontinck, P. De Wolf, A. Guillerme и T. Payan, avocats)
Ответник: Съвет на Европейския съюз (представители: B. Driessen и M.-C. Cadilhac)
Предмет
С жалбата си на основание член 263 ДФЕС жалбоподателят иска да се отменят, от една страна, Решение (ОВППС) 2021/2181 на Съвета от 9 декември 2021 година за изменение на Решение 2010/788/ОВППС относно ограничителни мерки по отношение на Демократична република Конго (ОВ L 443, 2021 г., стр. 75), а от друга страна, Регламент за изпълнение (ЕС) 2021/2177 на Съвета от 9 декември 2021 година за прилагане на член 9 от Регламент (ЕО) № 1183/2005 за налагане на някои специфични ограничителни мерки, насочени срещу лица, нарушаващи оръжейното ембарго по отношение на Демократична република Конго (ОВ L 443, 2021 г., стр. 3), доколкото се отнасят до него
Диспозитив
Отхвърля жалбата.
Осъжда г-н Ilunga Kampete да заплати съдебните разноски.
____________
1     ОВ C 148, 4.4.2022 г.